CELEX: 62016CN0080
Language: sk
Date: 2016-02-12 00:00:00
Title: Vec C-80/16: Návrh na začatie prejudiciálneho konania, ktorý podal Tribunal administratifde Montreuil (Francúzsko) 12. februára 2016 – ArcelorMittal Atlantique et Lorraine/Ministre de l’Écologie, du Développement durable et de l'Énergie

18.4.2016   
            
            
               SK
            
            
               Úradný vestník Európskej únie
            
            
               C 136/18
            
         Návrh na začatie prejudiciálneho konania, ktorý podal Tribunal administratifde Montreuil (Francúzsko) 12. februára 2016 – ArcelorMittal Atlantique et Lorraine/Ministre de l’Écologie, du Développement durable et de l'Énergie
   (Vec C-80/16)
   (2016/C 136/24)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal administratif de Montreuil
   
      Účastníci konania pred vnútroštátnym súdom
   
   
      Žalobca: ArcelorMittal Atlantique et Lorraine
   
      Žalovaný: Ministre de l’Écologie, du Développement durable et de l'Énergie
   
      Prejudiciálne otázky
   
   
               1.
            
            
               Porušila Európska komisia vo svojom rozhodnutí 2011/278/EÚ (1) článok 10a ods. 1 smernice 2003/87/ES (2) týkajúci sa pravidiel zavedenia referenčných úrovní ex-ante a obzvlášť cieľ opätovného efektívneho používania energie z odpadových plynov a možnosti bezodplatného pridelenia kvót v prípade elektriny vyrobenej z odpadového plynu tým, že vylúčila z referenčnej hodnoty horúceho kovu emisie spojené s odpadovými plynmi recyklovanými pri výrobe elektriny?
            
         
               2.
            
            
               Porušila Komisia povinnosť používať najpresnejšie a najaktuálnejšie dostupné údaje, ktorú je povinná dodržiavať a/alebo zásadu riadneho výkonu verejnej správy tým, že sa v tomto rozhodnutí na určenie referenčnej úrovne horúceho kovu opierala o údaje vyplývajúce z „BREF“ železo a oceľ a „LDSD 2007“?
            
         
               3.
            
            
               Môže voľba Európske komisie v rozhodnutí 2011/278/EÚ, ak je preukázaná, zahrnúť na určenie referenčnej úrovne spekanej rudy podnik vyrábajúci súčasne spekanú rudu a pelety v referenčných zariadeniach, spôsobiť nezákonnosť tejto referenčnej hodnoty?
            
         
               4.
            
            
               Porušila Komisia povinnosť odôvodnenia uloženú článkom 296 Zmluvy o fungovaní Európskej únie tým, že nespresnila špecificky v tomto rozhodnutí dôvody tejto voľby?
            
         
      (1)  Ú. v. EÚ L 130, s. 1.
   
      (2)  Ú. v. EÚ L 275, s. 32; Mim. vyd. 15/007, s. 631.